b'\n_START_ARTICLE_\nR/S-stavki\n_START_PARAGRAPH_\nStandardna opozorila R (stavki R, iz angle\xc5\xa1kega Risk \xe2\x80\x93 nevarnost) in standardna obvestila S (stavki S, iz angle\xc5\xa1kega Safety \xe2\x80\x93 varnost) za ozna\xc4\x8devanje nevarnih snovi in pripravkov, so sistem standardnih kod in stavkov za ozna\xc4\x8devanje nevarnih kemikalij in pripravkov._NEWLINE_R/S stavek kemikalije je sestavljen iz opozorilnega dela R, ki opisuje nevarnost, in obvestilnega dela S, ki predpisuje ukrepe za varno delo in ukrepe ob morebitni nezgodi. Vsak opozorilni stavek ima poleg \xc4\x8drkovne oznake R ali S tudi \xc5\xa1tevilko, na primer S22 in R11, ki ustreza podrobnemu opisu nevarnosti oziroma ukrepa. Vsebina stavkov R in S je v vseh jezikih popolnoma enaka._NEWLINE_Stavke R in S bodo do leta 2015 zamenjali stavki o nevarnosti in stavki o varnostnih ukrepih, s \xc4\x8demer se bo razvr\xc5\xa1\xc4\x87anje, ozna\xc4\x8devanje in pakiranje kemikalij uskladilo z Globalnim harmoniziranim sistemom ZN za razvr\xc5\xa1\xc4\x8danje in ozna\xc4\x8devanje kemikalij (GHS).'